Συντεταγμένες: 22°8′44.977″N 113°34′4.706″E﻿ / ﻿22.14582694°N 113.56797389°E﻿ / 22.14582694; 113.56797389

Το **MGM Κοτάι** είναι θέρετρο καζίνο στο Κοτάι του Μακάου στην Κίνα που λειτούργησε για πρώτη φορά στις 13 Φεβρουαρίου 2018. Ανήκει στην εταιρεία MGM Resorts International.

 Το Spectacle στο MGM Κοτάι
Το ξενοδοχείο αποτελείται από 1.390 δωμάτια και σουίτες, ένα θέατρο 2.000 θέσεων, ένα καζίνο, χώρους συσκέψεων και έναν χώρο περιπάτου για ψώνια. Διαθέτει επίσης τον μεγαλύτερο κήπο τέχνης στον κόσμο, το Nature's Art, ο οποίος φιλοξενεί περισσότερα από 100.000 φυτά και περισσότερα από 2.000 είδη φυτών, μεταξύ των οποίων πολλά είδη που είχαν εξαφανιστεί στο παρελθόν.

Το ξενοδοχείο εμφανίστηκε στην τρίτη σεζόν της τηλεοπτικής σειράς του BBC *Amazing Hotels: Life Beyond the Lobby*.

Σχεδιασμός και κατασκευή
------------------------

Σχεδιασμένο από την εταιρεία Kohn Pedersen Fox Associates, το ξενοδοχείο κατασκευάστηκε με κόστος 3,4 δισεκατομμυρίων δολαρίων. Η μοναδική κατασκευή του έχει την εμφάνιση εννέα κουτιών που μοιάζουν με κόσμημα στοιβαγμένα το ένα πάνω στο άλλο, σχηματίζοντας δύο διασυνδεδεμένους πύργους. Το εξωτερικό του είναι βαμμένο χρυσό, ασημί και μπρούτζινο, παρόμοιο με εκείνο του MGM Μακάου. Το 2018, το ξενοδοχείο απέσπασε το βραβείο Emporis Skyscraper. Το MGM Κοτάι, συνολικής έκτασης 280.000 τετραγωνικών μέτρων, διαθέτει 1.390 δωμάτια και σουίτες, 16 ουρανοξύστες και 27 πολυτελείς βίλες. Το αίθριο του ξενοδοχείου που συνδέει το κεντρικό λόμπι με τα καταστήματα και τα εστιατόρια, με την ονομασία The Spectacle, διαθέτει τη μεγαλύτερη γυάλινη οροφή με πλέγμα ελεύθερου ανοίγματος στον κόσμο. Στο καζίνο του ξενοδοχείου υπάρχουν 125 τραπέζια τυχερών παιχνιδιών. Άλλα 77 τραπέζια που μεταφέρθηκαν από το MGM Μακάου έχουν πάρει ήδη επίσημη άδεια, ανεβάζοντας το σύνολο των τραπεζιών τυχερών παιχνιδιών σε 177.

Εγκαίνια (2018)
---------------

Ενώ αρχικά είχε προγραμματιστεί να ολοκληρωθεί το 2016, τα εγκαίνια του MGM Κοτάι καθυστέρησαν αρκετές φορές, και τελικά πραγματοποιήθηκαν στις 13 Φεβρουαρίου 2018, λίγο πριν από την Κινεζική Πρωτοχρονιά. Ωστόσο, την ημέρα των εγκαινίων, τα πολυτελή καταλύματα του ξενοδοχείου δεν είχαν ολοκληρωθεί. Επιπλέον, από τα 1.390 συνολικά δωμάτια, μόνο τα 500 δωμάτια ήταν διαθέσιμα κατά τα εγκαίνια. Το ξενοδοχείο ολοκληρώθηκε στη συνέχεια και λειτούργησε κανονικά μέσα στο ίδιο έτος.

Μεταφορά
--------

### Λεωφορείο

Υπάρχουν πολλές γραμμές λεωφορείων που συνδέουν το MGM Κοτάι με τα κύρια λιμάνια εισόδου στο Μακάου. Αυτές οι υπηρεσίες μεταφοράς παρέχονται δωρεάν.

### Light Rapid Transit Μακάου

Το MGM Κοτάι βρίσκεται σε κοντινή απόσταση με τα πόδια από τον ανατολικό σταθμό Κοτάι του Light Rapid Transit Μακάου που εξυπηρετεί το Κοτάι.

Μελλοντική ανάπτυξη
-------------------

Όπως ανακοινώηθηκε για πρώτη φορά το 2018, ένας πρόσθετος πύργος του νότιου ξενοδοχείου που στεγάζει περίπου 1.000 δωμάτια έχει προγραμματιστεί ως μέρος της επέκτασης του MGM Κοτάι. Τα θεμέλια για την επέκταση έχουν προκατασκευαστεί κατά την κατασκευή του θερέτρου.

Λεπτομέρειες για την επέκταση και την αποπεράτωσή της δεν έχουν αποκαλυφθεί μέχρι στιγμής.

Παραπομπές
----------

1. 1 2 3  Muhammad, Cohen. «Two Years Behind Schedule, MGM Finally Arrives In Cotai Amid Macau Boom». *Forbes* (στα Αγγλικά). Ανακτήθηκε στις 21 Φεβρουαρίου 2021.
2. 1 2  «GGRAsia – MGM Cotai opens today with more than 500 rooms». *GGRAsia* (στα Αγγλικά). Ανακτήθηκε στις 21 Φεβρουαρίου 2021.
3. ↑  «MGM Cotai opens after months of delays». *Las Vegas Review Journal* (στα Αγγλικά). 14 Φεβρουαρίου 2018. Ανακτήθηκε στις 21 Φεβρουαρίου 2021.
4. ↑  «MGM Cotai, Macau – Series 3 Episode 1 of 6». *BBC Two – Amazing Hotels: Life Beyond the Lobby*. UK: BBC. Ανακτήθηκε στις 22 Μαρτίου 2021.
5. ↑  «MGM Cotai, Macau». *Amazing Hotels: Life Beyond the Lobby (2017– )*. IMDb. Ανακτήθηκε στις 22 Μαρτίου 2021.
6. 1 2  «MGM Cotai». *Kohn Pedersen Fox Associates* (στα Αγγλικά). Ανακτήθηκε στις 21 Φεβρουαρίου 2021.
7. ↑  «Property Overview». *MGM Cotai*. Ανακτήθηκε στις 21 Φεβρουαρίου 2021.
8. ↑  «Spectacle». *MGM Cotai*. Ανακτήθηκε στις 21 Φεβρουαρίου 2021.
9. ↑  Li, Jane (25 Ιανουαρίου 2018). «MGM China delays opening of $3.4 billion Cotai casino resort for fourth time». *CNBC* (στα Αγγλικά). Ανακτήθηκε στις 21 Φεβρουαρίου 2021.
10. ↑  «Shuttle Service». *MGM Cotai*. Ανακτήθηκε στις 22 Φεβρουαρίου 2021.
11. ↑  «Cotai East Station». *Macao Light Rapid Transit Corporation*.
12. 1 2  «GGRAsia – MGM Cotai phase two expansion not before 2021: Bowie». *GGRAsia* (στα Αγγλικά). Ανακτήθηκε στις 23 Φεβρουαρίου 2021.
13. ↑  «MGM, the south tower | Macau Business | Cotai 3.0 (2019-2022)». *Macau Business* (στα Αγγλικά). 16 Μαρτίου 2020. Ανακτήθηκε στις 23 Φεβρουαρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **MGM Κοτάι** |

* Ιστότοπος MGM Κοτάι